Pacto Tripartito

Se conoix con o nombre de Pacto Tripartito (a vegatas tamién se li diz Pacto de l'Eixe) a un pacto u tractau internacional de traza militar sinyato en Berlín o 27 de setiembre de 1940 por representants d'o Tercer Reich, o Reino d'Italia y l'Imperio de Chapón, chusto en o mesmo día en que a Wehrmacht acceptaba a rendición de Varsovia mientres a Segunda Guerra Mundial. O tractau desembolicó as alianzas establitas entre o Tercer Reich y a Italia faixista en 1936 (Eixe Roma-Berlín) y entre Alemanya y o Chapón en ixa mesma calendata (Pacto Anti-Komintern); o pacto yera en realidat a configuración d'una alianza militar entre uno d'os dos bloques que luitoron en a Segunda Guerra Mundial, estando l'atro bloque formato por os ditos Aliaus.

Dimpués d'a sinyatura d'o pacto, s'adhibioron nuevos países como sinyants d'o tractau: Hongría, Bulgaria, Rumanía, Yugoslavia y Eslovaquia. Yugoslavia estió un caso especial, porque en sinyar l'alcuerdo se produció en o país como reacción un golpe d'estato, estando o país invadito por os alemans.

Categoría:Tractaus d'Alemanya
Categoría:Tractaus de Bulgaria
Categoría:Tractaus de Chapón
Categoría:Tractaus d'Eslovaquia
Categoría:Tractaus d'Hongría
Categoría:Tractaus d'Italia
Categoría:Tractaus de Rumanía
Categoría:Tractaus de Yugoslavia
Categoría:Tractaus de 1940
Categoría:Tractaus d'a Segunda Guerra Mundial